امریکا قوشمه ایالت لریده دولت رهبرلیگی سیلاولری بولیب اوتدی.
خوددی شوو سیلاو دایره سیده 50 ایالت و امریکا قوشمه ایالتلری گه باغلیق خودمختار منطقه دن عبارت پورتو ریکو ده تقریباً 250 میلیون کیشی امریکا نی کیله جک 4 ییل ده باشقره دیگن 59 – دولت رهبری نی سیلش اوچون رای بیردی.
اسوشتید پرس تامانیدن بیریلگن خبر گه کوره امریکا قوشمه ایالتلری دولت رهبری دونالد ترامپ, کنتاکی (8 الکترال رای), ویست ویرجنیا (5 الکترال رای), میسیسیپی ( 6 الکترال رای), آلاباما (9 الکترال رای), جنوبی کارولاینا (9 الکترال رای), اوکلاهاما (7 الکترال رای), تنسی (11 الکترال رای), ایندیانا (11 الکترال رای), جنوبی دیکوتا (3 الکترال رای), شمالی دیکوتا (3 الکترال رای), وویومینگ (3 الکترال رای), نبراسکا (5 الکترال رای), لویزیانا (8 الکترال رای), آرکانساس (6 الکترال رای), کانساس (6 الکترال رای), میسوری (10 الکترال رای), یوتا (6 الکترال رای), اوهایو (18 الکترال رای), مونتانا (3 الکترال رای), فلوریدا (29 الکترال رای), لووا (6 الکترال رای) ایداهو (4 الکترال رای) و تکساس ایالت لری نی (38 الکترال رای) قازاندی.
دموکرات لرنینگ کاندید جو بایدن ایسه ورمونت (3 الکترال رای), ویرجینیا (13 الکترال رای), مسیچوسیتس (11 الکترال رای), دیلاویر (3 الکترال رای), ایلینویس (20 الکترال رای) نیوجرسی (14 الکترال رای), ماریلند (10 الکترال رای), نیویورک (29 الکترال رای), واشنگتن (12 الکترال رای) نیو هامسفیر (4 الکترال رای), رود آیلند (4 الکترال رای), نیومکسیکو (5 الکترال رای), اوریگون (7 الکترال رای), کالیفورنیا (55 الکترال رای), مینیسوتا (10 الکترال رای) و هاوایی (4 الکترال رای) ایالت لری نی قازاندی.
امریکا مطبوعاتیده باسیلیب چیققن خبر لر گه کوره, حاضرگه چه سنا مجلسی ده گی کرسی لرنینگ 45 فایزی نی دموکرات لر و 44 فایزی نی ایسه جمهوریتچی لر قازانگن.
نماینده لر مجلسی ده ایسه جمهوریتچی لر 145 و دموکرات لر 119 کرسی کسب ایتدی.
رسمی بولمه گن نتیجه گه کوره, ترامپ 213 و بایدن ایسه 238 الکترال کالج گه ایگه بولگن.
عینی دمده, سیلاو لر آرتیدن بعضی حادثه لرنینگ باشله شی احتمالی سببلی, پایتخت واشنگتن دی سی ده و آق اوی نینگ تیگره گیده جدی خوفسیزلیک تدبیر لری آلیندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
